ട്യൂഷനില്ലാതെ മെലിസയുടെ ഫുള് മാര്ക്ക് വിജയം അമ്ബലപ്പുഴ: ട്യൂഷനുപോലും പോകാതെ മെലിസ 1200ല് മുഴുവന് മാര്ക്കും നേടി താരമായി. അമ്ബലപ്പുഴ കെ.കെ.കുഞ്ചു പിള്ള സ്മാരക ഹയര് സെക്കന്ഡറി സ്കൂളില് നിന്നാണ് പറവൂര് അരശര്ക്കടവില് ജോസഫ് പോള് ആശ ദമ്ബതികളുടെ മകള് മെലിസ ജോസഫ് അറൗജ് ഈ തിളക്കമാര്ന്ന വിജയം നേടിയത്. പ്ലസ് വണ്ണിനും മെലീസക്ക് 1200 മാര്ക്കും ലഭിച്ചിരുന്നു. ഈ രണ്ടുവര്ഷവും മെലീസ ട്യൂഷന് പോയിരുന്നില്ല. എസ്.എസ്.എല്.സിക്ക് ഒന്പതു വിഷയങ്ങള്ക്ക് എ പ്ലസ് നേടിയിരുന്ന മെലീസയുടെ വാശിയേറിയ പഠനമാണ് ഈ തിളക്കമാര്ന്ന വിജയത്തിന് പിന്നില്. ഈ സുവര്ണ വിജയം താന് പ്രതീക്ഷിച്ചിരുന്നതായും മെലീസ പറഞ്ഞു. പിതാവ് ജോസഫ് പോള് ഇന്ത്യന് ആര്മയില്നിന്ന് വിരമിച്ചയാളാണ്. ഗോവര്ധന്റെ വിജയം നൂറുശതമാനം അമ്ബലപ്പുഴ: ഹയര് സെക്കന്ഡറി പരീക്ഷയില് 1200 മാര്ക്കും നേടി ഗോവര്ധന് നാടിന്റെ അഭിമാനമായി. കരൂര് പായല്ക്കുളങ്ങര നങ്കശേരിയില് ജമ ഘോഷ് സേതു ദമ്ബതികളുടെ മകന് ഗോവര്ധനാണ് തിളക്കമാര്ന്ന വിജയം നേടിയത്. പ്ലസ് വണ്ണിനും എസ്.എസ്.എല്.സിക്കും ഗോവര്ധന് മുഴുവന് മാര്ക്കും നേടിയിരുന്നു. ട്യൂഷനുപോലും പോകാതെയാണ് ഗോവര്ധന് പുറക്കാട് എസ്.എന്.എം.ഹയര് സെക്കന്ഡറി സ്കൂളില്നിന്ന് ഈ വിജയം കരസ്ഥമാക്കിയത്.